Toorts se Toeka Tokkel oor musiek – Toortsie, Kameel en Bokbaaivygie se blog
Toorts se Toeka Tokkel oor musiek
Mei 14, 2015 ~ Toortsie
Dalk moet ek oor musiekonderwysers praat, want hulle is mos van ‘n ander spesie as die ander onderwysers… of nie? Dit voel altyd as mense van die musiekjuffrouens praat, hulle anders praat as wanneer hulle van “gewone” onderwysers praat.
Musiekjuffrouens het ‘n heel “ander” werk as ander onderwysers as ek, ‘n erg verantwoordelike een… Want sien, in vandag se klasse wat totaal oorloop, waar kinders sukkel om ‘n bietjie individuele aandag te kry, sien die musiekjuffrouens meestal die kinders op ‘n een-tot-een basis. By sommige instrumente is dit wel groepsklassies, maar nooit meer as 5 of 6 leerders nie.
So musiekjuffrouens het soms die geleentheid om sommer aan die kind se “siel” ook te werk. Daardie kind wat nie die moed het om haar hand op te steek in die gewone klas nie, ontdooi met aanmoediging en liefde in die musiekklas, omdat sy al een is wat daar tel. In ‘n kleiner groepie is die normaalweg “stout” of “besige” kinders, ook baie keer rustiger.
My eerste musiekonderwyser was ‘n meneer, ek kan nie sy naam onthou nie. In standerd een. My pa het een maal per week met my ingery dorp toe vir my klavierles. Hy is die einde van die betrokke jaar weg, en toe het ek ‘n nuwe meneer gekry vir twee jaar lank. Ag, die oefenry was seker nie op datum nie, en daar was ‘n stukkie waarmee ek gesukkel het. Ek en die meneer het mekaar daardie dag nie lekker verstaan nie. Huil-huil het ek die middag my ma gebel en gesê ek gaan ophou met musieklesse. Sy sê toe ek moet net tot die einde van die jaar aanhou… en het toe baie jare later eers gestop!
Toe kom tannie Elza in standerd 4 en sy was my musiekjuffrou tot matriek. Ons het mekaar verstaan. Ek dink sy was ook maar soms stilweg moedeloos, veral in die later jare wat ek lui geraak het vir oefen. Dalk het ek grootkop gekry nadat ek in standerd 7 ekstra goed gedoen het in ‘n eksamen? Wie weet?
In my universiteitjare het ek sommer by ‘n student les geneem en ook weer as volwassene.
Kinders wat talentvol is en oefen het gewoonlik ‘n wonderlike verhouding met hulle musiekjuffrouens… maar oeeee… daai kinders wat net neem omdat hulle mammas dit wil hê, of dalk wil hulleself, maar die talent én die lus vir oefen ontbreek… dis regtig GEEN fees vir die kind óf die juffrou nie… en op die ou end kry die juffrou die skuld. 😉
My raad bly steeds: As jou kind talentvol is en sy en die juffrou kliek nie, soek eerder ‘n ander juffrou…
Nou toe, lekker musiek maak! Musiek is daar om te GENIET! 🙂
In opdrag van Scrapydo
‹ PreviousToorts se Toeka Tokkel oor Ouers vra
Next ›Die Boek
23 thoughts on “Toorts se Toeka Tokkel oor musiek”
Mei 14, 2015 om 11:22 vm
Glo my niks is lekkered as musiek maak nie, ek het ‘n paar van my band se musiek videos al op youtube 🙂
Mei 14, 2015 om 11:34 vm
Gee daar asseblief ‘n link Wolfie!
Mei 14, 2015 om 11:37 vm
Mei 14, 2015 om 11:38 vm
Geniet 🙂 ek het nog twee links ook
Mei 14, 2015 om 11:49 vm
Sparkle, net vir jou het ek ‘n link na al ons videos gemaak… 🙂 Hier is dit: https://wolfshadowwispers.wordpress.com/about/hexotericka-music-videos/
Mei 14, 2015 om 3:43 nm
Jy sal seker nie omgee as ek ook gaan luister nie 🙂
Mei 14, 2015 om 3:50 nm
Kameel, natuurlik mag jy 🙂 Die WOlf verwelkom almal wat wil kom luister
Mei 14, 2015 om 4:12 nm
Ek het ook! 🙂
Mei 14, 2015 om 4:47 nm
Ek hoop julle geniet dit 🙂
Pragtig, daardie juffrouens is beslis besondere mense. Net my musiekdosent op kollege het nie van my gehou nie en het voor die hele klas gesêsy kan nie verstaan hoekom ek musiek vat nie want…. sy gaan beslis nie met n beginner sonder ondervinding werk nie. Ek het na klas vir haar gesê sy moenie bekommer nie, ek kan musiek lees en blokfluit speel. (was n hengse klap in my gesig, sy was egter hierdie uitegelese derigent vir die kollege koor!)
My blokfluit-en-klavier jufffrou was ‘n kwaai tannie en ek het sommige dae met hartkloppings gekyk hoe sy my teorie merk. In hoerskool het ek privaat kitaarlesse geneem by iemand en hy was great. Dis was een van daardie “onderwysers” by die tyd gevlieg het en na wie se klasse jy altyd na uitgesien het.
Mei 14, 2015 om 3:06 nm
Ek het geen musiek in my samestelling nie. Ek is seker dis ou Juffrou McDougal se skuld 😀 , elke keer as ek ‘n vals noot tevoorskyn gebring het, het sy gedreig om my met die klavier te gooi.
Mei 14, 2015 om 3:13 nm
Sy moet iets aangedoen word! 😦
Mei 14, 2015 om 3:47 nm
Gedink jy gaan lekker oor musiek skryf. Hier val ek heeltemal uit die bus 😦
Mei 14, 2015 om 4:55 nm
Enige mens kan seker leer sing en ‘n instrument leer speel,maar ‘n ware musikant het musiek in sy gene en word daarmee gebore.Ek wens ek het ‘n musiek talent gehad.
Mei 14, 2015 om 5:29 nm
Ek voel ook so 😦
Mei 14, 2015 om 6:51 nm
Kamela… tel daai seëninge… 😉
Oeee jy het weer BAIE ander talente, glo ek? Jy is seker BAIE sportief. 🙂
Mei 14, 2015 om 7:36 nm
Hulle moet hare op hulle tande hê
Mei 15, 2015 om 6:50 nm
Ek het ongelukkig geen talent in daardie rigting nie, maar ek dink, indien ek sou hê, ek niks anders sou doen as musiek maak nie. Dit is ´n baie groot talent daardie, veral om op gehoor te speel.
Mei 16, 2015 om 8:26 vm
Mens raak soms maar lui ook…
Mei 17, 2015 om 11:39 vm
Dis waar! Ek het klavierlesse by ‘n non gehad en sy het die wereldse geduld gehad!
Terug pieng: Toeka-Tokkel no 22: Fotos/Prente | scrapydotwo
392,591 ste persoon wat hier inloer! Baie dankie en welkom! Hoop jy loer weer in.
Toortsie se voelgoedstorie 23 – Die groenteboer van Suurbraak
Toortsie in die Towerpaleis
Toortsie se dankbaarheidsreis 8
Opstel: Kom ek vertel jou my storie
Voorheen geskryf Kies Maand April 2018 (29) Maart 2018 (37) Februarie 2018 (42) Januarie 2018 (35) Desember 2017 (23) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (39) Desember 2010 (13) November 2010 (32) Oktober 2010 (43) September 2010 (16)
Kategorië Kies Kategorieë ‘In opdrag…. (98) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting suksesstories (4) Banting, LCHF (163) Bejaardesorg (2) Blogging (96) Boeke en flieks (101) Bybelkarakters A-Z (8) Die avonture van Vetsak (6) Die lewe (149) Die lewe met ‘n tikkie humor (32) Die stil kind (10) Dorpslewe, soos gesien deur ‘n plaasjapie (13) English Blog posts (51) Geldsake (41) Geleefde Christenskap (319) God en ek (31) Grepe uit die lewe (1) Hekelwerk (9) Hoe om ‘n blog te begin (5) Huwelik en Verhoudings (102) Kosdinge (157) Kruinsig Plaasakkommodasie (1) Lawwighede; Tong-innie-kies (161) Lê jou eier (23) Motivering en Bemoediging (153) Musiek in die Bybel (8) Om ma te wees (37) Om ouma te wees (7) Opheffingswerk; Opvoeding (63) Opstelle (5) Oudword (2) ouers van volwasse kinders -ouerleiding (9) Ouerskap en ouerleiding (93) Overberg (61) Plaaslewe en Landbousake (172) Reis-ervarings (104) Sosiale media (5) Speletjies (32) Spinnekopstories (10) Studentelewe (9) Toorts se verbeeldingsvlugte (33) Toortsie en die kleinkinders (4) Toortsie se Bantingspyskaarte (12) Toortsie se dagstukkies op Sondae (31) Toortsie se Toeka Tokkel stories (58) Toortsie se voelgoedstories (23) Transformation Prayer Ministry (8) Uncategorized (274) Ursula (20) Verskeidenheid Onderwerpe (127) Verslanking (75) Vrae (15) Vroue in die Bybel (16) Vrouwees (20)
Sluit aan by 819 ander intekenaars